**Upute autorima/autoricama**

Radovi trebaju biti pisani u standardnom formatu A4 (prored 1.5, font Times New Roman, veličina slova 12). Napomene stoje na dnu stranice, a ne na kraju teksta.

Rukopis treba organizirati i numerirati na sljedeći način:

0. stranica: naslov i podnaslov, ime(na) autora/autorice(a), ustanova, adresa (uključujući i e-mail);

1. stranica: naslov i podnaslov, sažetak na jeziku na kojem je napisan tekst, ključne riječi; ako je tekst pisan na bosanskom, hrvatskom, srpskom, odnosno nekom drugom slavenskom jeziku, treba dati sažetak i ključne riječi na engleskom jeziku (uključujući i navođenje naslova), a ako je pisan na engleskom jeziku, sažetak i ključne riječi trebaju biti na bosanskom, hrvatskom, srpskom, odnosno nekom drugom slavenskom jeziku.

2. stranica i dalje: glavni dio teksta.

Popis izvora i literature treba početi na novoj stranici.

Na kraju treba dodati sve posebne dijelove (crteže, tablice, slike) koji nisu mogli biti uvršteni u tekst.

Ukoliko se numeriraju, odjeljci trebaju biti označeni arapskim brojkama (1./1.1./1.1.1). Za različite razine upotrebljavati različite tipove slova:

**1.** **Masnim slovima broj i naslov (Times New Roman)**

**1.1. Broj masnim slovima, *a naslov masnim kosim slovima* (*Times New Roman*)**

1.1.1. Broj običnim slovima*, a naslov kurzivom (Times New Roman)*

Ukoliko se odjeljci ne numeriraju, naslove posebnih dijelova treba uskladiti s prethodnim uputama (bez brojeva).

Navodi u tekstu sastoje se od prezimena autora/autorice i godine objavljivanja rada te, ako je značajno, broja stranice nakon dvotačke ispred koje se stavlja razmak (sve u zagradama), npr.: (Jackendoff 2002) ili (Bolinger 1972: 246). Ako je ime autora/autorice sastavni dio teksta, navodi se na sljedeći način: Allerton (1987: 18) tvrdi…

Kraće citate treba započeti i završiti navodnim znacima, a sve duže citate treba oblikovati kao poseban odlomak, odvojen praznim redom od ostatka teksta, uvučeno i kurzivom, bez navodnih znakova.

Riječi ili izraze iz jezika različitog od jezika teksta treba pisati kurzivom i popratiti prijevodom u zagradi, npr.: *noun phrase* (imenička fraza).

Primjere u radu koji se normalno ne uklapaju u rečenicu u tekstu treba brojčano označiti koristeći arapske brojke u zagradama i odvojiti ih od glavnog teksta praznim redovima. Ako je potrebno, primjeri se mogu grupirati upotrebom malih slova, a u tekstu se pozivati na primjere: (3), (3a), (3a, b) ili (3 a-b).

Tabele i grafikone u tekstu potrebno je numerirati; naslov tabele ili grafikona pisati kurzivom.

Na kraju rukopisa, na posebnoj stranici s naslovom **Literatura**, treba dati cjelovit popis korištene literature. Bibliografske jedinice trebaju biti poredane abecednim redom prema prezimenima autora/autorica; svaka jedinica u posebnom odjeljku; drugi i svaki daljnji red uvučen; bez praznih redova između jedinica. Radove istog autora/autorice treba složiti hronološkim redom, od ranijih prema novijima, a radove jednog autora/autorice objavljene u istoj godini obilježiti malim slovima (npr. 2001a, 2001b). Ako se navodi više od jednog članka iz iste knjige, treba navesti tu knjigu kao posebnu jedinicu pod imenom urednika/urednice, pa u jedinicama za pojedine članke uputiti na cijelu knjigu.

Imena autora/autorica po mogućnosti treba dati u cijelosti.

Svaka jedinica treba sadržavati sljedeće elemente, poredane ovim redom i uz upotrebu sljedećih interpunkcijskih znakova:

* prezime (prvog autora/autorice), ime ili inicijal (odvojene zarezom), ime i prezime drugih autora/autorica (odvojene zarezom od drugih imena i prezimena);
* godina objavljivanja u zagradi iza koje slijedi zarez;
* potpun naslov i podnaslov rada, između kojih se stavlja tačka;
* uz članke u časopisima navesti ime časopisa, godište i broj, te nakon zareza brojeve stranica početka i kraja članka (crta između brojeva stranica);
* uz članke u knjigama: prezime i ime urednika/urednice, nakon zareza skraćenica ur., naslov knjige, nakon zareza broj stranica početka i kraja članka (crta između brojeva stranica);
* uz knjige i monografije: izdanje (po potrebi), niz te broj u nizu (po potrebi), izdavač, mjesto izdavanja;
* naslove knjiga i časopisa treba pisati kurzivom;
* naslove članaka iz časopisa ili zbornika treba pisati pod navodnim znacima.

Nekoliko primjera:

Beaugrande, R. de, W. Dressler (1981), *Introduction to Text Linguistics*, Longman,  London

Crystal, David, ur. (1995), *The Cambridge Encyclopedia of the English Language*, Cambridge University Press, Cambridge

Ivić, Milka (1979), “O srpskohrvatskim prilozima za način”, *Južnoslovenski filolog*, 35, 1–18.

Peters, Hans (1993), *Die englischen Gradadverbien der Kategorie booster*, Gunter Narr Verlag, Tübingen

Thorne, J. P. (1970), “Generative Grammar and Stylistic Analysis”, u: J. Lyons, ur., *New* *Horizons in Linguistics*, 185–197, Penguin Books, Harmondsworth